شەفەق
نیوز/ دوو سەرچەوەی ئەمنی، ئمڕوو شەممە، خەوەردان لە کوشیان دوو گەنج وە دوو
رویداو جیاجیا لە پارێزگایل دیالە و سەڵاحەدین.
سەرچەوەیگ
ئەمنی لە دیالە ئەرا ئاژانس شەفەق نیوز وت: گەنجیگ وە رویداویگ هاتوچو لە قەزای بەلەدروز
گیانی لەدەسدا، هەنای ماشینیگ پاێسکڵەگەی تلان و وەکوتپڕ کوشتەی.
وتیش:
قوربانیەگە تەمەنی ٢٠ ساڵە، و تەرمەگەی ئەرا پزشک دادوەری بریا، و دەسەڵاتەیل
ئەمنی لێکۆڵینەوە لە رویداوەگە واز کردن.
لە سەڵاحەدین،
وەگورەی سەرچەوەیگ ئەمنی، گەنجیگ کوشیا و دوواتر زەخمدار بوین، لەناو مرافەی ناوبەین
ئاموزایل لە دەورگرد قەزای ئامرلی.
سەرچەوەگە
ئەرا ئاژانس شەفەق نیوز وت: مرافەگە وە چەقوو کەفتە ناوبەین ئاموزایل لەناو ئاهەنگ
سویر لە ئاوای (براوجلی) لە دەورگرد ئامرلی.
سەرچەوەگە
دیاری کرد ک هیزیگ ئەمنی رەسیە شوین رویداوەگە و مرافەگە کپەو کرد، و چەن کەسەیگ دەسگیر
کرد ک دەسیان لەناو مرافەگە بویە، و لێکوڵینەوە لە رویداوەگە واز کردن.
